stanford-oval/wikipedia huggingface dataset:
Eskilstuna
Historia

Eskilstunan historia ulottuu keskiaikaan saakka, jolloin kylä nimeltä Tunafors luostareineen sijaitsi nykyisen Eskilstunaån-joen rannalla. Kylä ei kuitenkaan saanut kaupunkioikeuksia, sillä lähellä sijaitsi Torshällan kaupunki. Luostari tuhottiin kokonaan protestanttisen reformaation yhteydessä. Paikalle rakennettiin kuninkaallinen Eskilstunahusin linna.
Kaupunkioikeudet annettiin 1659, jolloin kaupunkiin kuuluivat myös Tunafors sekä Karl Gustavs Stad joen länsirannalla. Jälkimmäinen kaupungeista oli rakennettu Kaarle X Kustaan tukeman mestariseppä Reinhold Rademacherin rautatakomoiden ympärille. Takomot tuottivat käsiaseita ja tykkejä.
Karl Gustavs Stad oli vuodesta 1771 vapaakaupunki, jonne valmistajat ja käsityöläiset saivat pystyttää verovapaita työpajoja ja tehtaita. Vapaakaupungissa lisäksi vallitsi uskonnonvapaus, päinvastoin kuin muualla maassa, jossa luterilaisuus määrättiin laissa. Karl Gustavs Stad yhdistettiin Eskilstunaan 1879.
Eskilstuna kasvoi voimakkaasti teollisen vallankumouksen aikana, ja siitä tuli yksi Ruotsin tärkeimmistä teollisuuskaupungeista ja se sai lempinimen Smestan (suom. seppäkaupunki). Aseiden lisäksi kaupungin teollisuus tuotti koneita ja tarkkuusinstrumentteja. Terästeollisuuden kunniaksi kaupungin vaakunassa on alasin ja moukari.
Vuoden 1971 kuntauudistuksessa kaupungista tuli osa Eskilstunan kuntaa. Nykyisinkin Eskilstunassa on tärkeä teollisuuskaupunki, jossa päämajaansa pitävät kansainvälisesti tunnetut yhtiöt kuten Volvo ja ASSA. Kaupungissa on myös yhdistetty eläintarha-huvipuisto Parken Zoo, joka on tunnettu valkoisista tiikereistään.
Liikenne

Eskilstuna sijaitsee Svealandsbanan-rautatien (Tukholma–Hallsberg) varrella. Eurooppatie E20 kulkee kaupungin ohitse. Eskilstuna sijaitsee noin 120 kilometrin päässä Tukholmasta länteen. Viime aikoina liikenneyhteydet pääkaupungin suuntaan ovat parantuneet huomattavasti, mm. junamatka kaupunkien välillä vie vain tunnin. Eskilstunaan on muuttanut runsaasti ihmisiä, jotka käyvät töissä Tukholmassa.
Media

Sanomalehti Eskilstuna-Kuriren ilmestyy kuudesti viikossa.
Väestönkehitys

| Eskilstunan taajaman väestönkehitys 1960–2010 |
| --- | --- | --- | --- | --- |
| Vuosi |  |  | Asukkaita |  |
| 1960 | 1960 |    | 53 936 | 53 936 |
| 1965 | 1965 |    | 59 038 | 59 038 |
| 1970 | 1970 |    | 68 596 | 68 596 |
| 1975 | 1975 |    | 66 409 | 66 409 |
| 1980 | 1980 |    | 62 367 | 62 367 |
| 1990 | 1990 |    | 59 815 | 59 815 |
| 1995 | 1995 |    | 58 984 | 58 984 |
| 2000 | 2000 |    | 57 867 | 57 867 |
| 2005 | 2005 |    | 60 185 | 60 185 |
| 2010 | 2010 |    | 64 679 | 64 679 |
Lähde: Statistiska centralbyrån (SCB). Eskilstuna kasvoi yhteen Bergan, Flackstan, Måstan, Odlarenin, Salin ja Ärnan kanssa vuonna 1970 ja Västra Borsöknan kanssa 2010.
Kaupunginosat

Borsökna
Brottsta
Brunnsbacken
Centrum/Fristaden
Djurgården
Ekeby
Eskilshem
Flacksta
Fröslunda
Gamla Staden
Gredby
Hagnestahill
Hällbybrunn
Lagersberg
Lundby
Mesta
Myrtorp
Måsta
Nyfors
Norr
Råbergstorp
Sahl
Skiftinge
Skogsängen
Slagsta
Slottsbacken
Snopptorp
Stenby
Söder
Tunafors
Valhalla
Viptorp
Västermalm
Årby
Östermalm
Tunnettuja Eskilstunassa syntyneitä ja kaupungin asukkaita

Kennet Andersson, jalkapalloilija
Kent Carlsson, tennispelaaja
Towa Carson, laulaja
Peter Fröjdefeldt, jalkapallotuomari
Daniel Gildenlöw, muusikko
Tomas Gustafson, pikaluistelija
Nana Hedin, laulaja
Kjell Johansson, pöytätennispelaaja
Mika Karppinen, muusikko
Heikki Kiviaho, muusikko
Sebastian Larsson, jalkapalloilija
Christer Lindarw, drag queen -taiteilija
Fredrik Lindström, kielitieteilijä
Anni-Frid Lyngstad, ABBA-yhtyeen laulaja
Markus Pesonen, muusikko
Yvonne Ryding, valokuvamalli, miss Universum
André Sjöberg, näyttelijä
Tomas Svensson, käsipalloilija
Kerstin Thorvall, kirjailija
Mika Väyrynen, jalkapalloilija
Maria Wetterstrand, poliitikko
Lisäksi Eskilstunasta on kotoisin Kent-niminen yhtye.
Ystävyyskaupungit

Bridgeton, New Jersey (Yhdysvallat)
Erlangen (Saksa)
Esbjerg (Tanska)
Fjarðabyggð (Islanti)
Haapsalu (Viro)
Hatsina (Venäjä)
Jūrmala (Latvia)
Jyväskylä (Suomi)
Linyi (Kiina)
Luton (Iso-Britannia)
Lviv (Ukraina)
Mysore (Intia)
Stavanger (Norja)
Usangi (Tansania)
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Eskilstunan kunnan kotisivu suomeksi
Södermanlandin läänin kuntien keskustaajamat
Miina Supinen

Miina Supinen (s. 6. tammikuuta 1976 Helsinki) on suomalainen kirjailija, toimittaja ja luovan kirjoittamisen opettaja. Hän asuu perheineen Helsingissä.
Supinen on kirjoittanut ylioppilaaksi Etelä-Kaarelan lukiosta ja valmistunut yhteiskuntatieteiden maisteriksi Tampereen yliopistosta pääaineenaan tiedotusoppi.
Supinen on kirjoittanut kirjoja sekä lapsille että aikuisille ja työskennellyt toimittajana muun muassa Suomen Tietotoimistossa ja Helsingin Sanomissa. Hän on käsikirjoittanut kuunnelmia, näytelmiä, Ylen Uusi päivä -tv-sarjaalähde? ja osallistunut useisiin novelli- ja esseeantologioihin. Supisen teoksia on käännetty mm. englanniksi, saksaksi, tšekiksi ja tanskaksi. Supisen lyhytproosateos Apatosauruksen maa (2010) oli Runeberg-palkintoehdokkaana.
Supinen toimii kirjallisuuskriitikkona Helsingin Sanomissa ja Me Naisissa. Hän on työskennellyt myös Laajasalon opistossa luovan kirjoittamisen osa-aikaisena vastuuopettajana.
Teokset > Romaanit

Liha tottelee kuria.  Helsinki:  WSOY, 2007.  ISBN 978-951-0-33456-0
Leinonen, Anne & Supinen, Miina: Rautasydän.  Helsinki:  Helsinki-kirjat, 2011.  ISBN 978-952-5874-78-5
Säde.  Helsinki:  WSOY, 2013.  ISBN 978-951-0-39962-0
Mantelimaa.  Helsinki:  WSOY, 2015.  ISBN 978-951-0-41302-9
Teokset > Novellikokoelmat

Apatosauruksen maa.  Helsinki:  WSOY, 2010.  ISBN 978-951-0-36167-2
Orvokki Leukaluun urakirja.  Helsinki:  WSOY, 2013.  ISBN 978-951-0-39585-1
Teokset > Lastenkirjat

Kokkiklubi: Maailman paras pizza.  (Kuvitus: Anni Nykänen)  Helsinki:  WSOY, 2018.  ISBN 978-951-0-43147-4
Kokkiklubi: Amorin apulaiset.  (Kuvitus: Anni Nykänen)  Helsinki:  WSOY, 2019.  ISBN 978-951-0-43803-9
Kokkiklubi: Siivoushirviö.  (Kuvitus: Anni Nykänen)  Helsinki:  WSOY, 2020.  ISBN 978-951-0-44916-5
Rosmariini: Mättömadon salaisuus.  (Kuvitus: Anni Nykänen)  Helsinki:  WSOY, 2020.  ISBN 978-951-0-44757-4
Rosmariini: Tulta ja mehujäätä.  (Kuvitus: Anni Nykänen)  Helsinki:  WSOY, 2021.  ISBN 978-951-0-47720-5
Rosmariini: Hämyhäkin ennustus.  (Kuvitus: Anni Nykänen)  Helsinki:  WSOY, 2022.  ISBN 978-951-0-48642-9
Teokset > Muut

Maija Vilkkumaa & Supinen, Miina: Vilkkumaa.  Helsinki:  Gummerus, 2023.  ISBN 978-951-24-3197-7
Aiheesta muualla

Kuvia tai muita tiedostoja aiheesta Miina Supinen Wikimedia Commonsissa
Miina Supinen Twitterissä
Miina Supisen blogi
Miina Supinen haastattelussa Prosak-proosaklubilla, Kirjastokaista-video 17.5.2011.
Miina Supinen lukee teostaan Apatosauruksen maa Prosak-proosaklubilla, Kirjastokaista-video 17.5.2011.
Supinen, Miina: Tahattoman koomikon tunnustuksia Image.fi. 28.5.2012.
Nowak, Nadja: Miina Supisen Mantelimaa on painajainen joulusta Yle Uutiset. 17.12.2015.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Norja  Saksa  Suomi (KANTO)  Yhdysvallat  Tšekki  Alankomaat
Jalonen

Jalonen on suomalainen sukunimi, joka on muun muassa seuraavilla henkilöillä:
Ari Jalonen (s. 1974), Perussuomalaisten kansanedustaja
Emmi Jalonen (s. 1999), lentopalloilija
Hannu Jalonen (s. 1958), jääkiekkoilija
Hannu Jalonen (s. 1989), kuulantyöntäjä
Heikki Jalonen (1865–1932), SDP:n piirisihteeri ja kansanedustaja
Ilpo Jalonen (s. 1974), koripalloilija
Jasse Jalonen (s. 1973), jalkapalloilija ja valmentaja
Jimi Jalonen (s. 1996), jääkiekkoilija, Jukka Jalosen poika
Jouni Jalonen (1942–2009), jalkapalloilija
Jukka Jalonen (s. 1962), jääkiekkovalmentaja
Jussi Jalonen (s. 1975), historioitsija ja tietokirjailija
Kari Jalonen (s. 1960), jääkiekkovalmentaja
Markku Jalonen (s. 1960), Kunnallisen työmarkkinalaitoksen työmarkkinajohtaja
Mikko Jalonen (s. 1982), koripalloilija
Olli Jalonen (s. 1954), kirjailija
Pertti Jalonen (s. 1972), muusikko ja säveltäjä
Riitta Jalonen (o.s. Aho, s. 1954), kirjailija, Olli Ahosen puoliso
Risto Jalonen (1957–2013), taidemaalari, valokuvaaja
Ritva Jalonen (oik. Roine, s. 1958), näyttelijä
Samu Jalonen (s. 1962), jääkiekkoilija
Teppo Jalonen (s. 1970), kestävyysjuoksija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
John Barrymore

John Barrymore vuonna 1922.
John Sidney Blyth Barrymore (15. helmikuuta 1882 Philadelphia, Pennsylvania – 29. toukokuuta 1942 Los Angeles, Kalifornia) oli yhdysvaltalainen näyttelijä.
Elämä ja ura

John Barrymore syntyi vuonna 1882 näyttelijäperheeseen. Hänen vanhempansa olivat Maurice Blyth ja Georgie Drew, joka oli John Drew’n tytär. Hänen sisaruksiaan olivat Lionel Barrymore ja Ethel Barrymore, hänen poikansa on John Drew Barrymore ja lapsenlapsi Drew Barrymore. Barrymore kävi Georgetown Academy -nimistä koulua Washington D.C:ssä, mutta hänet erotettiin 16-vuotiaana koulusta, kun opettaja näki hänen menevän bordelliin. Barrymore ei suostunut paljastamaan hänen seurassaan olleita opiskelijoita, jolloin hänet erotettiin.
Tämän jälkeen Barrymore yritti luoda uraa taiteilijana, kunnes ryhtyi täysipäiväiseksi näyttelijäksi. Hänen teatteriuransa oli varsin menestyksekäs usean vuosikymmenen ajan, ja häntä ylistettiin myös hänen klassisen ulkonäkönsä vuoksi. Barrymore sai lempinimen ”Mahtava profiili” ja hän oli aikansa Shakespeare-matinoiden idoli.
Barrymore näytteli useissa kymmenissä elokuvissa. Hänet nähtiin muun muassa mykkäelokuvissa Tohtori Jekyllin salaisuus (1920) ja Viimeinen kavaljeeri (1924), mutta suurimman elokuvallisen menestyksen hän saavutti vasta äänielokuvien myötä. Tuolloin Barrymore nähtiin etenkin klassikkoelokuvissa Grand Hotel (1932), Kahdeskymmenes vuosisata (1934) ja muutamissa Bulldog Drummond -elokuvissa.
Barrymoren menestyksestä ja loisteliasta näyttelijänuraa varjosti hänen alkoholisminsa ja avioeronsa. Barrymore toimi eräänlaisena roolimallina ystävälleen ja seuraajalleen Errol Flynnille, joka tulkitsi Barrymorea elokuvassa Liian paljon, liian varhain (1958). Barrymore työskenteli kuitenkin kuolemaansa asti. Hän kuoli vuonna 1942 60 vuoden iässä. Hänen poikansa on John Drew Barrymore ja lapsenlapsi Drew Barrymore.
Aiheesta muualla

Kuvia tai muita tiedostoja aiheesta John Barrymore Wikimedia Commonsissa
Sitaatteja aiheesta John Barrymore Wikisitaateissa
John Barrymore Internet Movie Databasessa. (englanniksi)
John Barrymore NNDB:ssä
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Yhdysvallat  Ruotsi  Tšekki  Australia  Korea  Alankomaat  Puola 
Tieteilijät:  CiNii 
Taiteenala:  Discography of American Historical Recordings  FID  MusicBrainz 
Henkilöt:  Deutsche Biographie  DDB  Trove  Elonet 
Muut:  NARA  SNAC  IdRef
Cell to Singularity

Cell to Singularity on Computer Lunchin vuonna 2018 julkaisema videopeli. Peli on saatavissa Androidille, iOSille ja Windowsille.
Pelin alussa pelaaja saa pisteitä hiiren klikkauksella tai näytön painamisella. Pisteillä kehitetään evoluutiota elämän alusta ihmiseen asti ja teknologiaa kivikaudesta Marsin maankaltaistamiseen.
Pohjois-Jyllannin alue

| Pohjois-Jyllannin alue Region Nordjylland |
| --- | --- |

 Lippu
 Alueen sijainti Tanskan kartalla.
Valtio:  Tanska
Perustettu:  1. tammikuuta 2007
Hallinto:  
 – hallinnollinen keskus:  Aalborg
 – suurin kaupunki:  Aalborg
 – Alueneuvoston puheenjohtaja:  Mads Duedahl (V)
Edustus:  Alueneuvostossa
 – Alueneuvosto:  41 paikkaa
 – Alueneuvosto:        A (15)       B (1)       C (7)       D (2)       F (2)       O (1)       V (11)       Ø (2) 
Pinta-ala:  7 885,50 km²
Väkiluku (2022):  594 925
 – väestötiheys:  74,9 as./km²
BKT (2018):  26 mrd €
Aikavyöhyke:  +1 (CET)
– kesäaika:  +2 (CEST)
Lyhenteet:  
 – NUTS:  DK05
 
rn.dk
 Tilastotietojen lähteenä Danmarks Statistik. Väkiluvun ajankohta 31.12.2022 ja pinta-alan vuosi 2020. 
Pohjois-Jyllannin alueen kunnat.
Pohjois-Jyllannin alue (tansk. Region Nordjylland) on yksi Tanskan viidestä alueesta (tansk. region). Alueen pinta-ala on 7 885,5 km² ja vuoden 2022 lopussa siellä oli 594 925 asukasta. Väentiheys alueella oli 74,8 asukasta neliökilometriä kohti. Alueen pääkaupunki ja suurin taajama on Aalborg.
Pohjois-Jyllannin alue muodostettiin 1. tammikuuta 2007 osana Tanskan kuntauudistusta. Alueeseen kuuluvat entiset Nordjyllandin amt, osa Viborgin amtista ja pieni osa Aarhusin amtista.
Kunnat

Aalborgin kunta
Brønderslevin kunta
Frederikshavnin kunta
Hjørringin kunta
Jammerbugtin kunta
Læsøn kunta
Mariagerfjordin kunta
Morsøn kunta
Rebildin kunta
Thistedin kunta
Vesthimmerlandin kunta
Aluevaltuusto

Tanskassa on viisi aluevaltuustoa, joista jokaiseen kuuluu 41 jäsentä. Jäsenet valitaan neljän vuoden välein kunnallisvaalien yhteydessä.
| Vaalit | Puolue> A | Puolue> B | Puolue> C | Puolue> D | Puolue> F | Puolue> I | Puolue> K | Puolue> O | Puolue> V | Puolue> Ø | Puolue> ... | Paikat | Aluevaltuuston puheenjohtaja |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2005 | 20 | 1 | 2 |  | 2 |  | 1 | 2 | 12 |  | 1 | 41 | Orla Hav (A) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2009 | 17 | 1 | 4 |  | 4 |  |  | 3 | 12 |  |  | 41 | Ulla Astman (A) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2013 | 16 | 1 | 3 |  | 2 | 1 |  | 4 | 12 | 2 |  | 41 | Ulla Astman (A) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2017 | 18 | 1 | 4 |  | 1 |  |  | 4 | 11 | 2 |  | 41 | Ulla Astman (A) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2021 | 15 | 1 | 7 | 2 | 2 |  |  | 1 | 11 | 2 |  | 41 | Mads Duedahl (V) |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
Lähde: Kmdvalg.dk
Aiheesta muualla

Kuvia tai muita tiedostoja aiheesta Pohjois-Jyllannin alue Wikimedia Commonsissa
Region Nordjylland (tanskaksi)
| n k  Tanskan kunnat |
| --- | --- |
Pääkaupunkialue:  Albertslund  Allerød  Ballerup  Bornholm  Brøndby  Dragør  Egedal  Fredensborg  Frederiksberg  Frederikssund  Furesø  Gentofte  Gladsaxe  Glostrup  Gribskov  Halsnæs  Helsingør  Herlev  Hillerød  Hvidovre  Høje-Taastrup  Hørsholm  Ishøj  Kööpenhamina  Lyngby-Taarbæk  Rudersdal  Rødovre  Tårnby  Vallensbæk 
Sjællandin alue:  Faxe  Greve  Guldborgsund  Holbæk  Kalundborg  Køge  Lejre  Lolland  Næstved  Odsherred  Ringsted  Roskilde  Slagelse  Solrød  Sorø  Stevns  Vordingborg 
Etelä-Tanskan alue:  Aabenraa  Ærø  Assens  Billund  Esbjerg  Faaborg-Midtfyn  Fanø  Fredericia  Haderslev  Kerteminde  Kolding  Langeland  Middelfart  Nordfyn  Nyborg  Odense  Svendborg  Sønderborg  Tønder  Varde  Vejen  Vejle 
Keski-Jyllannin alue:  Aarhus  Favrskov  Hedensted  Herning  Holstebro  Horsens  Ikast-Brande  Lemvig  Norddjurs  Odder  Randers  Ringkøbing-Skjern  Samsø  Silkeborg  Skanderborg  Skive  Struer  Syddjurs  Viborg 
Pohjois-Jyllannin alue:  Aalborg  Brønderslev  Frederikshavn  Hjørring  Jammerbugt  Læsø  Mariagerfjord  Morsø  Rebild  Thisted  Vesthimmerland
Peer Günt

| Peer Günt |
| --- | --- |

 Peer Günt syyskuussa 2007.
Tiedot
Toiminnassa:  1976–
Tyylilaji:  hard rock blues rock
Kotipaikka:   Kouvola, Suomi
Laulukieli:  englanti
Jäsenet:  Timo Nikki   Pete Pohjanniemi   Sauli ”Sakke” Koivula  
Entiset jäsenet:  Vesa Suopanki   Pauli Johansson   Jussi Kylliäinen   Teijo ”Tsöötz” Kettula   Teijo ”Twist Twist” Erkinharju   Jukka Loikala   Reima Saarinen   Timo Kipahti   Petri Korppi   Seppo Karjalainen  
Levy-yhtiö:  Sound of Finland   100% Record Company   Edel Records   Warner Music Finland   Euros Records  
Infobox OKNimi-testi OK: 
Peer Günt on vuonna 1976 perustettu englanniksi laulava suomalainen hard rock -yhtye. Peer Güntin tunnetuimpia kappaleita ovat ”Backseat” ja ”I Don't Wanna Be a Rock 'n' Roll Star”, jotka molemmat olivat Yleisradion vuonna 2003 julkaisemalla Top 200 Biisit -listalla. Muita suosittuja kappaleita ovat muun muassa ”Bad Boys Are Here”, ”Bartender”, ”Losing My Mind” sekä ”Liquor And Drugs”.
Peer Günt sai nimensä laulaja-kitaristi Timo Nikin Fiat 127:n hansikaslokerosta löytyneestä kukkakaupan esitteestä. Peer Gynt on myös Henrik Ibsenin vuonna 1867 kirjoittama symbolinen näytelmä, johon Edvard Grieg sävelsi musiikin vuonna 1874 Ibsenin pyynnöstä. Peer Günt käyttää teoksesta tuttua sävellystä ”Vuorenkuninkaan luolassa” introna keikkojensa alussa lavalle noustessaan.
Kokoonpanot

Alkuperäiseen, vuosina 1976–1977 esiintyneeseen kokoonpanoon kuuluivat kitaristi-laulaja Timo Nikki, basisti Vesa Suopanki sekä rumpali Pauli Johansson, joka on sittemmin tullut tunnetuksi Loose Prick -yhtyeen laulusolistina. Nikki on ainoa jäsen joka on ollut mukana yhtyeessä sen perustamisesta lähtien. Peer Güntin kokoonpanon muodostivat vuosina 1983–2005 Nikki, rumpali Teijo ”Twist Twist” Erkinharju sekä basisti Teijo ”Tsöötz” Kettula. Nykyinen, pitkäikäisin aktiivinen Peer Güntin kokoonpano Nikki-Pohjanniemi-Koivula on toiminut vuodesta 2006.
Entisistä jäsenistä tunnetuimpia ovat rumpali Erkinharju, joka on esiintynyt Peer Güntin ohella muun muassa Leningrad Cowboys- ja Los Bastardos Finlandeses-yhtyeiden riveissä, sekä kitaristi-laulaja Timo Kipahti, joka tunnetaan nykyisin taiteilijanimellä Toni Rossi. Kipahti soitti kitaraa yhtyeen kahdella ensimmäisellä omakustannesinglellä.
Yhtyeen nykykokoonpanon Pete Pohjanniemi ja Sakke Koivula soittivat yhdessä Kari Peitsamon kanssa kesästä 2016 toukokuuhun 2017 Shöcking Blü -yhtyeessä. Yhtyeen hajottua Peitsamo perusti yhdessä Peer Güntin entisten soittajien Tsöötz Kettulan ja Twist Twist Erkinharjun kanssa Devil’s Milk -yhtyeen. Kettula ja Erkinharju soittavat myös Dog Days Revolution -yhtyeessä.
Kokoonpanot > Nykyinen kokoonpano (2006–)

Timo Nikki – kitara, laulu
Pete Pohjanniemi – basso, taustalaulu
Sauli ”Sakke” Koivula – rummut, taustalaulu
Kokoonpanot > Entiset jäsenet

Vesa Suopanki – basso (1976–1977)
Pauli Johansson – rummut (1976–1977)
Jussi Kylliäinen – akustinen kitara (1977)
Jukka Loikala – basso (1977–1979, 1981–1982)
Reima ”Boss” Saarinen – rummut (1977–1981)
Seppo ”Sefi” Karjalainen – koskettimet (1977–1978)
Timo Kipahti aka Toni Rossi – laulu ja kitara (1979–1980)
Petri ”Crow” Korppi – basso (1979–1981)
Teijo ”Twist Twist” Erkinharju – rummut (1981–2005)
Teijo ”Tsöötz” Kettula – basso (1983–2005)
Kokoonpanot > Aikajana

Aikajanaan on listattu vain yhtyeen viralliset jäsenet, sessio- ja kiertuejäseniä ei ole merkitty.
Diskografia

| --- | --- |
 Albumit Peer Günt (1985)  Backseat (1986)  Good Girls Don’t... (1987)  Fire Wire (1988)  Don’t Mess with the Countryboys (1990)  Smalltown Maniacs (1994)  No Piercing, No Tattoo (2005)  Live at Rockperry (2006,  DualDisc live)  Guts and Glory (2007)  Buck the Odds (2009)  Live Today, Gone Tomorrow (2011,  live) Kokoelmat Peer Günt 1 / Through the Wall (1987)  Years On The Road (1989)  Golden Greats (1997)  20 suosikkia – Liquire and Drugs (2002)  Bad Boys Are Here (2006) DVD:t Live at Rockperry (2006,  DualDisc)  Live at Tavastia (2007) :  EP:t Through the Wall (1985)  Bad Boys Are Here (1986)  Bartender (1987) Singlet ”Don't Wanna Speeding” / ”Never Said I’ll Fall” (1979)  ”Animal Lover” / ”Liquor and Drugs” (1980)  "Woman On the Radio” / ”Driving Like a Mad" (1981)  ”I Don’t Wanna Be a Rock’n’Roll Star” / ”Behind the Line” (1985)  ”Backseat” / ”Little Squeezer” (1986)  ”Bad Boys Are Here” (1986)  ”Bartender” / ”Girls Are Gonna Play the Game” (1987)  ”Wake Me Up” / ”Go Home and Eat Your Fish” (1989)  "Let the Fools Do the Running" / "Fat Man's Boogie" (1990)  "Let the Fools Do the Running” / ”Southbound Drivin' Man” (1990, maxisingle)  ”Tubesnake Boogie” / ”Messin’ with the Kid” (1991, radiopromo)  "Shotgun Wedding” / ”Smalltown Maniacs” / ”Not This Time” (1993)  "Backdoor Men” / ”Flying Man” (2004)  ”Motorcycle Woman / Scarecrow Shoes" (2004)  ”Crazy Wild One” / ”Black Train" (2006)  ”Sudden Death" (2007)  ”Knock Out the DJ” / ”Dead Black Roses” (2011, digisingle)
Aiheesta muualla

Ylen Elävä arkisto: Peer Günt lavalla
Peer Güntin esitystuotanto Suomen äänitearkistossa (1901–1999)
Peer Günt
|  Timo Nikki  Pete Pohjanniemi  Sauli ”Sakke” Koivula >  Vesa Suopanki  Pauli Johansson  Jussi Kylliäinen  Jukka Loikala  Reima ”Boss” Saarinen  Seppo ”Sefi” Karjalainen  Timo Kipahti aka Toni Rossi  Petri ”Crow” Korppi  Teijo ”Twist Twist” Erkinharju  Teijo ”Tsöötz” Kettula  |
| --- | --- |
Albumit:  Peer Günt  Backseat  Good Girls Don’t...  Fire Wire  Don’t Mess with the Countryboys  Smalltown Maniacs  No Piercing, No Tattoo  Guts and Glory  Buck the Odds 
Kokoelmat:  Peer Günt 1 / Through the Wall  Years On The Road  Golden Greats  20 suosikkia – Liquire and Drugs  Bad Boys Are Here 
Livealbumit:  Live at Rockperry  Live Today, Gone Tomorrow 
DVD:t:  Live at Rockperry  Live at Tavastia 
EP:t:  Through the Wall  Bad Boys Are Here  Bartender 
| Auktoriteettitunnisteet  |
| --- | --- |
Kansainväliset:  ISNI 
Taiteenala:  MusicBrainz
Joe E. Brown

| Joe E>  Brown |
| --- | --- |
 Joe E. Brown elokuvan Joe E. Brown pulassa (1935) trailerissa.
Henkilötiedot
Syntynyt: 28. heinäkuuta 1891 Holgate, Ohio, Yhdysvallat
Kuollut: 6. heinäkuuta 1973 (80 vuotta) Los Angeles, Kalifornia
Ammatti:  näyttelijä, koomikko
Aiheesta muualla
IMDb 
Elonet
Joe E. Brown (28. heinäkuuta 1891 Holgate, Ohio – 6. heinäkuuta 1973 Los Angeles, Kalifornia) oli yhdysvaltalainen näyttelijä ja koomikko. Hän aloitti esiintyjänuransa sirkuksessa kymmenvuotiaana ja siirtyi myöhemmin vaudeville-esiintyjäksi. Vuonna 1920 hän eteni Broadwaylle. Ensimmäisen kerran hän näytteli elokuvissa vuonna 1928 ja seuraavana vuonna hän solmi sopimuksen Warner Bros -elokuvastudion kanssa. Brownin Warnerille tekemien elokuvien joukkoon kuuluu muun muassa vuonna 1935 valmistunut Kesäyön unelma. Sopimus Warnerin kanssa päättyi 1936, jonka jälkeen Brown näytteli pääasiassa b-elokuvissa. Sodan jälkeen Brown keskittyi teatteriin ja 1950- ja 1960-luvuilla hän esiintyi myös televisiossa. Hänen viimeiset elokuvaesiintymisensä olivat pääasiassa cameorooleja, merkittävimpänä poikkeuksena Osgood Fieldingin rooli vuonna 1959 valmistuneessa elokuvassa Piukat paikat. Brown on saanut tähden Hollywood Walk of Famelle.